Confucio

Confucio (Chinese:孔子; pinyin: Kǒng zǐ; Wade-Giles: K'ung-tzu, o Chinese: 孔夫子; pinyin: Kǒng Fūzǐ; Wade-Giles: K'ung-fu-tzu; c. 551 aEC - 479 aEC) esseva scholastico e philosopho chinese, notabile pro le creation del systema philosophic chinese nominate in su honor, confucianismo.  Nascite in le Dynastia Zhou, il esseva un politico in le provincia de Lu al nord-est de China.

Le principios de Confucio habeva base in le traditiones classic chinese.  Il appoiava loyalitate al familia, le veneration del ancestres, e le submission al veteres per le juvene - e, traditionalmente, al homines per su sposas.  Il recommendava le familia como le forma de governamento ideal.  Il promoveva, etiam, reciprocitate - id es, le idea que on non debe facer a alteres lo que on non vole facite a se mesme.

In le Analectos, un collection de quotationes attribuite a ille, on le nomina simplemente le maestro.

 Ligamines externe 
 Lunyu e altere textos confucian, traducite in multe linguas

Categoria:Confucianismo
Categoria:Gente chinese
Categoria:Philosophos